== Arkivet ==
[[Fil:David Simonsen and his wife 2.jpg|thumb|300px|Simonsen og hustru ca. 1930 i lejligheden Skindergade 28]]
Brevene i arkivet, hvis afsender/modtagerliste indeholder ca. 4.700 navne, afspejler Simonsens meget store net af kontakter i ind- og udland. Gennem sin uddannelse i [[Breslau]] fik han kontakt til de ledende indenfor datidens forskning omkring [[jødedom]]men og jødisk historie, men hans interesse for andre fag bragte ham også i kontakt med videnskabsfolk indenfor [[historie]], [[arkæologi]] mm. Hans virke som [[filantrop]] gav anledning til korrespondance med politiske og andre organsationer, men medførte også, at han modtog breve fra "menigmand" i [[Danmark]] og i udlandet, som havde brug for støtte. I brevsamlingen findes også en gruppe breve ”fra andre til andre”, det vil sige breve, som ikke er fra/til David eller Cora Simonsen, men udgør korrespondance mellem andre personer. De kan være kommet ind i arkivet enten som bilag til breve eller som følge af David Simonsens engagement i hjælpearbejdet under første Verdenskrig, da han, delvis i samarbejde med Røde Kors, formidlede breve mellem personer i krigsførende lande <ref>{{Cite web |url=http://www.kb.dk/da/nb/samling/js/dsa/index.html |title=David Simonsens Arkiv - en introduktion (Det Kongelige Bibliotek) |access-date=26. november 2007 |archive-date= 7. juni 2007 |archive-url=https://web.archive.org/web/20070607064656/http://www.kb.dk/da/nb/samling/js/dsa/index.html |url-status=ok }}</ref>. Arkivet indhold giver derfor et billede af en dansk kulturpersonlighed, som virkelig sad "midt i det hele" i perioden ca. 1880-1932. ([http://www.kb.dk/letters/judsam/2011/mar/dsa/en  David Simonsen Arkivet (adgang til de digitale faksimileudgaver)] {{Webarchive|url=https://web.archive.org/web/20140328041103/http://www.kb.dk/letters/judsam/2011/mar/dsa/en |date=28. marts 2014 }})
Litteratur Religion Historie Undervisning Ledere